সোমবার বিকালের হটাৎ কালবৈশাখী ঝড়ে চাঁপাইনবাবগঞ্জে ব্যাপক ক্ষয়ক্ষতি হয়েছে। দুপুর আড়াইটার দিকে চাঁপাইনবাবগঞ্জের উপর দিকে কালবৈশাখী ঝড় বয়ে যায়। এতে সদর উপজেলার মহারাজপুর, বারঘরিয়া, নয়াগোলা, বালিয়াডাঙ্গা এবং চাঁপাইনবাবগঞ্জ  শহরসহ শিবগঞ্জ উপজেলার দুর্লভপুর, পাঁকা প্রভৃতি স্থানে ভেঙ্গে পড়ে ছোট বড় অসংখ্য গাছপালা। ঝড়ে এসব এলাকার শতাধিক বাড়ির টিনের চালা উড়ে গেছে। এছাড়া ঝড়ে চাঁপাইনবাবগঞ্জের প্রধান অর্থকরি ফলস আমেরও ব্যাপক ক্ষতি হয়েছে। কোন কোন স্থানে শিলাবৃষ্টিরও খবর পাওয়া গেছে। ঝড়ের পর জেলা শহরে প্রায় দুই ঘন্টা বিদ্যুৎ ছিলোনা।